ועדת הכספים, כנסת 16, פרוטוקול מספר 199, 2005-09-27 10:00

יעקב ליצמן: סוכם אצל יו"ר הכנסת שאנחנו נקיים דיון באמצע ספטמבר על עקרונות התקציב.

יעקב ליצמן: אני שמח לקיים את זה.

יעקב ליצמן: קיבלתי מכתב מקובי, נתתי תשובה.

יעקב ליצמן: קובי, הבמה שלך.

קובי הבר: אני אנסה לעשות מצגת שתכלול שילוב של תמונת המקרו כפי שאנחנו רואים אותה השנה ולשנה הבאה, גם את התקציב כפי שעבר בממשלה בתחילת חודש אוגוסט, כולל הצד של המספרים והצד של סדרי עדיפויות ושינויים מבניים.

קובי הבר: אני מציע שאעשה את זה בקיצור ושאלות בסוף, אלא אם היושב ראש רוצה אחרת.

קובי הבר: שיעורי הצמיחה: אנחנו מניחים שב- 2005 נגמור משהו שמתקרב ל- 4-4.5 אחוז, אולי יותר קרוב ל- 4.5%.

קובי הבר: התחזית המקורית שבנינו עליה את התקציב הייתה 3.8%, אז אנחנו סביב 4 אחוז.

קובי הבר: היו כאלה שהעריכו שיהיה פחות.

קובי הבר: ברבעון הראשון הסטטיסטיקה הייתה יותר חלשה, ועכשיו הפרמטרים שפורסמו לגבי הרבעון השני היו טובים.

קובי הבר: יש עלייה יחסית גבוהה של תוצר עסקי, עלייה בצריכה הפרטית.

קובי הבר: ההינתקות עברה בסדר מבחינת הכלכלה, על התקציב יש שקף בנפרד.

קובי הבר: אותן חששות שהיו כשבנינו במהלך תחילת השנה - כבר לא קיימים יחסית לגבי 2005.

קובי הבר: לגבי 2006, התחזית שלנו סביב 4%, 3.9%.

קובי הבר: ברור שזה אומדן שעל בסיסו בנינו את התקציב.

קובי הבר: אני לא חותם שלא יכול להיות קצת יותר גבוה, אבל מכיוון שזה יכול להיות גם יותר נמוך, אנחנו נשארים בתחזית של כ- 4%.

קובי הבר: זאת אותה תחזית שכאשר עשינו מהלך בחודש יוני אמרנו אותה, ואני שמח מאוד שהחלק הזה של התחזית מתממש, ואין לנו חשיפה בנושא הזה.

קובי הבר: הצמיחה לנפש היא פונקציה של התוצר חלקי מספר התושבים; יש גידול של 1.6-1.7 באוכלוסייה, ואת 2005 נגמור ב-2.7%, והתחזית של 2006 היא כרגע 2.2%.

רוני בריזון: איפה התוצר לנפש?

קובי הבר: דיברתי על התוצר לנפש.

אהוד רצאבי: לא בהשוואה בינלאומית, לפני כן היו לך מספרים בארץ.

קובי הבר: המספרים בארץ הם באחוזים.

קובי הבר: אני לא רוצה לחזור על המשבר של 2001-2002, אנחנו כבר מכירים את זה.

קובי הבר: צריך לראות שגם את שנת 2004, שנגמרה בצמיחה של 4.4%, את 2005 נגמור ב-4%, בין 4.3%-4.5%.

קובי הבר: יש יותר אופטימיים.

קובי הבר: אנחנו נגמור במונחים של תוצר נפש בסביבות 2.7%.

קובי הבר: שנת 2006 זה כרגע לא היעד שלנו, אלא אומדן, הנחת העבודה שלנו.

קובי הבר: כשאתה עושה הנחת עבודה לתקציב, צריך לקחת את קו האמצע של התחזית, אתה לא יכול להיות בצד האופטימי, ולא בצד הפסימי כי יש השלכות כבדות על התקציב.

קובי הבר: השקף הבא הוא עדיין נתוני 2003 כי זאת השוואה בינלאומית.

קובי הבר: בשקף הזה יש מטרה אחת להציג: אנחנו נמצאים כ-30% פחות מהמוצע של OECD, ואם השתפרנו אנחנו עדיין נמוכים ממדינות המערב שאליהן רוצים להידמות.

רוני בריזון: למה?

קובי הבר: כל המצגת מסבירה למה.

קובי הבר: יש משמעות שצריך לקחת בחשבון: במשוקלל כוח קנייה מתקרבים ל-22 אלף; במונחים נומינליים – זה באזור 17 אלף.

קובי הבר: יש לשקף הזה משמעות אחת, ופה אני אומר כל הזמן - כשיש עוגה שקטנה ב-30%, אתה לא יכול לחלק הוצאות כמו במדינות אחרות.

קובי הבר: בכוונה אני לא שם את הביטחון בזה, ואני מוכן לקבל שיש פער בינינו לבין מדינות אחרות בסוגיית הביטחון.

דני יתום: למה אתה מתכוון כשאתה אומר שיש עוגה קטנה ב- 30%?

קובי הבר: התוצר שלנו קטן ב- 30%, אז אי-אפשר לתת סל בריאות וחוקים חברתיים כמו בסקנדינביה או חינוך כמו באירופה.

קובי הבר: זה המסר היחיד של השקף.

קובי הבר: זה אומר שיש לנו יעד לצמצם הפער, ושנית, צריך להבין שהעוגה יותר קטנה.

קובי הבר: בביטחון – שאני שם בצד – אחרי שאני מנכה מטבע חוץ אמריקני לסיוע, אנחנו ב-7%-7.5% הוצאה לביטחון סביב התוצר; באירופה ומדינות ה- OECD סובבים סביב 2% או 3%, אני לא לוקח את גרמניה או את יפן שיש להם אחוז אחד.

קובי הבר: יש הוצאה עודפת של 5% לביטחון, וכמובן עם האמריקאים זה 7%-8%.

קובי הבר: בהוצאה ציבורית נחזור השנה לאזור שנת 2000.

קובי הבר: עם כל המהלכים הקשים שאנחנו מצליחים לעשות דרך מגבלת ההוצאה, דרך זה שיש צמיחה, אנחנו בקושי חוזרים לשנת 2000.

קובי הבר: צריך להבין את עומק המשבר שעברנו ב-2001-2002 וביציאה של 2003; גם המצב הביטחוני, גם נפילת ההייטק, גם הירידה בסחר העולמי - שילוב קטלני של וקטורים מאוד קשים, ועכשיו מתחילים לחזור לשנת 2000, אבל בחוב אנחנו עוד רחוקים מזה.

קובי הבר: השנה בהוצאה נגמור סביב 50, יכול להיות כמה עשיריות פחות או יותר, זה גם פונקציה של איך ייגמר התוצר, ומה יהיה שיעור הביצוע בהוצאה הציבורית.

קובי הבר: עדיין תראו איפה ממוצע ה-OECD.

קובי הבר: אני לא רוצה להיכנס לכל הוויכוחים שדיברנו עליהם במצגת של שנה שעברה.

אברהם-בייגה שוחט: יש לך גם ממוצע אירופי, או רק OECD?

חיים אורון: האירופי כמו פה, לכן זה לא נמצא פה.

קובי הבר: האירופי יותר נמוך.

קובי הבר: אני לא חושב שמישהו היה רוצה את המשק הישראלי במצב של איטליה, צרפת, גרמניה, או הולנד עם אפס אחוז צמיחה.

חיים אורון: צפונה יש כמה דוגמאות אחרות.

אברהם-בייגה שוחט: אני מוכן שתהיה לנו כלכלה כמו בצרפת.

קריאה: כמו פינלנד.

ניסן סלומינסקי: בפינלנד אין ילודה, אז המכנה לא גדול.

ניסן סלומינסקי: מחלקים את המונה באותו מספר.

קובי הבר: עדיין לפחות מבחינת מדיניות הממשלה, אנחנו שואפים להוריד את ההוצאה הציבורית בכאחוז מהתוצר במהלך רב שנתי.

קובי הבר: אם נצליח להגיע לשנת 2010 זה יהיה סביב 46% של הוצאה ציבורית, ונראה בזה הישג מאוד יפה שמקביל להפחתת המסים ולהגדלת הצמיחה.

קובי הבר: את זה אפשר לעשות רק כשנהיה תחת תוואי צמיחה באזור 4%.

קובי הבר: אם נהיה בצמיחה נמוכה, ראינו מה קורה בשנים אחרות – זה עף לנו למעלה ההוצאה הציבורית.

קובי הבר: שיעור השתתפות ואבטלה: אני אומר לפעמים בצורה בוטה.

קובי הבר: מדד האבטלה מאוד חשוב אבל משני לנושא שיעור ההשתתפות.

קובי הבר: מדברים הרבה פעמים על נושא של בעיית שיעור ההשתתפות.

קובי הבר: אם מישהו רוצה לשים את האצבע על הבעיה המרכזית במשק או בכלכלה הישראליים, אפשר לראות שאנחנו נמצאים ב- 8%-10% פחות מהממוצע של שיעור ההשתתפות של כוח העבודה.

קובי הבר: הבעיה המרכזית שלנו היום היא שיעור ההשתתפות.

קובי הבר: זה משפיע על תחולת העוני, זה משפיע על יכולת הצמיחה, זה משפיע על המיקום שלנו והיכולת שלנו להשיג את היעדים.

קובי הבר: נכון שיש הרבה מאוד דברים שאנחנו צריכים לעשות: להשתפר בתחרות, לגמור בהפרטות, צריך לשפר את מערכת החינוך ואת ההשכלה הגבוהה – זאת הנקודה המרכזית ביותר במקרו-כלכלה הישראלית, לטעמי, וגם פה אנחנו יודעים מהו הפילוח, ואנחנו יודעים איפה צריך למקד את הבעיה.

קובי הבר: אני מקווה שאנחנו נעשה את זה.

קובי הבר: אנחנו רואים שיפור בשיעור ההשתתפות – יש עלייה של כאחוז.

קובי הבר: אנחנו מגיעים לרף יחסית גבוה.

קובי הבר: ב- 1%-2% עוד לא הצלחנו לעשות את הקפיצה הגדולה, אבל הכיוון והמגמה נראים פה היטב.

קובי הבר: בשיעור האבטלה הייתה ירידת מדרגה מסוימת ברבעון הראשון של 2005.

קובי הבר: אנחנו רצינו לראות שהנושא הזה מתייצב.

קובי הבר: אנחנו מעריכים שבשנת 2005 נושא האבטלה יהיה כנראה סביב 9%.

קובי הבר: אנחנו מניחים לפחות לפי נתוני המגמה, שאם אנחנו מנתחים את דורשי העבודה או תהליכים שקורים אפילו בפיילוטים של ויסקונסין- -

יוסי גורדון: ממרס עד יוני אנחנו באזור של 9.1.

קובי הבר: יכול להיות שנהיה ב-9.1%.

קובי הבר: אני לא רוצה להיתפס על עשירית אחוז לפה או לשם.

קובי הבר: נתוני המגמה מראים שכנראה נצליח ברבעון האחרון של 2005, או ב-2006, לרדת מתחת ל-9%.

קובי הבר: רואים את זה גם בנתוני דורשי העבודה ובפרמטרים אחרים.

קובי הבר: אם לא יהיו הפתעות, על בסיס מה שמכירים עכשיו – אתם יודעים כמה המשק הישראלי רגיש לאי ודאות או שינויים במצב הביטחוני – אני מקווה שהתמונה תהיה.

קובי הבר: אף על פי שכולנו מדברים על אבטלה, אני לפחות בתור אגף תקציבים במשרד האוצר מחדד מאוד את המסר של שיעור השתתפות בכוח העבודה – זאת הבעיה של המשק הישראלי.

קובי הבר: התמונה של החוב היא מורכבת.

קובי הבר: אנחנו רואים שאנחנו בתוואי יורד מ- 2002.

קובי הבר: בשנת 2000 היינו סביב 90%.

קובי הבר: 7% אחוז צמיחה של 2000 מאוד שיפרה את המצב.

קובי הבר: ב-2001 וב-2002 עברנו קפיצת מדרגה גדולה.

קובי הבר: מצליחים בתוואי היורד.

קובי הבר: שנית, ההפרטות: אם תושלם השנה העסקה של בזק שעשינו השבוע וההפרטות של לאומי ודיסקונט הם יאפשרו גיוס הון מאוד נמוך במשק הישראלי ועמידה ביעד הגרעון.

קובי הבר: אני מקווה שנהיה סביב ה-101, מתחת לזה יהיה אופטימי מדי.

חיים אורון: יש אלטרנטיבה לרדת פחות.

חיים אורון: ויתרנו עליה.

קובי הבר: יכול להיות שבלי מהלכי המס לא היית מגיע אולי לאותם שיעורי צמיחה.

אברהם-בייגה שוחט: אפשר לעשות מינון.

קובי הבר: דבר שני, אפשר לראות שנתוני ההכנסות הן בתוואי המקורי, לפני הפחתות המסים.

קריאה: תן לנו הסבר על שיעור ההשתתפות.

קובי הבר: שיעור ההשתתפות בשפה פשוטה זה כמה אנשים בגיל העבודה עובדים.

קובי הבר: ברור שכל מי שלא עובד הוא נטל על מישהו אחר במשק הישראלי.

קובי הבר: אם אנחנו 10% פחות בשיעור השתתפות ממדינות אחרות, זה 250 אלף איש שיכולים לעבוד ולא עובדים, וזה יכול להיות מקביל לעלייה - אמנם חד-פעמית - של כמה מאות אלפי אנשים למדינת ישראל.

קובי הבר: לא מקביל לצריכה ולכל הדברים שנוגעים לעלייה, אבל זה עירוי חיצוני מאוד חשוב, ובמקרה הזה אפשר לעשות את זה כעירוי פנימי למשק.

קובי הבר: זה, כמובן, תורם מאוד לצמיחה, תורם כמובן לצדדים החברתיים, לתחולת העוני.

קובי הבר: אין ספק שהמשק היה נראה אחרת אם היו עוד 10% עובדים.

קובי הבר: לעומת העולם הבעיה שלנו היא לא עם נשים, אלא עם גברים.

רוני בריזון: איזה גברים?

רוני בריזון: מעניין.

אהוד רצאבי: באיזה שיעור השתתפות אנחנו נמצאים כרגע?

קובי הבר: אנחנו ב-55.4%.

אהוד רצאבי: כולל צבא, נכון?

אהוד רצאבי: מאיזה גיל?

אברהם-בייגה שוחט: יש ירידה לאורך זמן במספר הגברים המשתתפים.

קובי הבר: אנחנו מנטרלים את הנושא של שירות צבאי, שירות חובה.

אהוד רצאבי: מנטרלים?

קובי הבר: יש שיטות מדידה מ-15 עד 65 ו- 25-55 מנוטרל צבא.

קובי הבר: כך מודדים בעולם.

חיים אורון: הצבא מופחת מאי השתתפות.

חיים אורון: כאילו שהוא עובד.

קובי הבר: חבר הכנסת אורון צודק.

קובי הבר: בסטטיסטיקה כדי להגיע להשוואה בין-לאומית אנחנו מנטרלים את הצבא.

קובי הבר: גם מהמונה וגם מהמכנה.

קובי הבר: מנטרלים ממספר האנשים בין 15 ל-65.

בנימין אלון: מה ההגדרה של עובד?

בנימין אלון: מיליארדר שיש לו הון וישן כל היום, עובד או לא עובד?

קריאה: הכסף שלו עובד.

אברהם-בייגה שוחט: זה מדד בין-לאומי.

קובי הבר: זה בשוליים של הסטטיסטיקה.

קובי הבר: במשרד האוצר כאשר אנחנו מדברים על שיעור השתתפות או על חוב אנחנו מתרגמים את זה למונחים כמותיים.

קובי הבר: היעד שלנו הוא להגיע ב-2010 לשיעור השתתפות שמתקרב ל-60%.

קובי הבר: אנחנו רוצים להגיע ליעד כמותי שהחוב הציבורי בשנת 2010 לא יעלה על 62%.

חיים אורון: כדי להגיע ל-60% בכל האוכלוסייה, מה שיעור ההשתתפות של נשים וגברים.

קובי הבר: בנשים אנחנו כמו ממוצע ה- OECD.

קובי הבר: עדיין יש מה להשתפר כי בחלק ממדינות OECD השיעור הוא נמוך.

קובי הבר: בנשים אנחנו בערך כמו בממוצע העולמי, ובגברים אנחנו בשיעור נמוך וצריך להשתפר בשניהם.

אהוד רצאבי: כמה זה במספרים?

קובי הבר: כל אחוז זה 25 אלף מועסקים.

בנימין אלון: היה יעד בהשתתפות בעבודה?

קובי הבר: אני אומר מה היעד שלנו - להגיע ל-60%.

קובי הבר: אין יעד כזה, יש מטרה.

קובי הבר: זה הוצג לממשלה.

קובי הבר: כשאנחנו מסתכלים מה היעדים שלנו, אמרנו את היעדים הכמותיים בתחומים האחרים, אבל יש עוד יעד-על.

קובי הבר: אנחנו רוצים לממש בסוף פוטנציאל צמיחה של 2.5%-3% לפחות בשנה.

חיים אורון: זה אומר 4.5%-5% במשק.

קובי הבר: נכון.

קובי הבר: יש שנים שאנחנו משיגים את זה, השנה אנחנו משיגים את זה.

קובי הבר: אני מקווה שהמטרה שלנו היא עקבית לשמור על זה ב-2005 עד 2010.

קובי הבר: לא היו חמש שנים של רצף עם שיעור צמיחה כזה מ-1975.

קובי הבר: מה שחשוב זה לנסות להרוויח מחזור הכלכלי כמה שיותר ארוך עם צמיחה של לפחות 2.5%-3% לנפש.

קובי הבר: בסוף אפשר לטעון שיש תועלות ופרמטרים נוספים למדוד את רמת החיים.

קובי הבר: בפרטו, בסוף זה מדד שמשקף רמת החיים בצורה הכי טובה.

קובי הבר: צריך לראות שזה לא עושים טעויות בדברים אחרים, אבל אפשר תמיד להתווכח מה עם פנאי ומה עם תועלות אחרות, עדיין כשמסתכלים על העולם תוצר לנפש הוא הפרמטר שמייצג הכי טוב רמת חיים.

קובי הבר: לפחות בשנתיים האחרונות אנחנו מציבים לעצמנו יעדים כמותיים כדי שנוכל לבחון עצמנו אם אנחנו יודעים להשיג אותם.

קובי הבר: ראיתם את זה בחוב, נטל מס וגם כמובן בתור יעד-על.

חיים אורון: נוסיף את אלה שאין להם יעדים כמותיים, והם לא במקרה לא שם.

ניסן סלומינסקי: נוסיף הגבלת הילודה, זה ישנה כל העסק, זה תחלק על יותר אנשים.

קובי הבר: כאשר מסתכלים מהם היעדים שהממשלה הציבה לעצמה בתקציב 2006 ובשנים הקרובות – קודם כל, עידוד הצמיחה.

קובי הבר: לטעמנו חשוב שתהיה בשביל זה מדיניות פיסקלית אחראית שבה כוללים שלושה צעדים מרכזיים: הגבלת ההוצאה, צמצום החוב שדורש גם שמירה על יעד גירעון וגם על ההוצאה.

קריאה: - - -

קובי הבר: לא.

קובי הבר: עד 2010 – 90%-92% לכל היותר.

קובי הבר: הנושא הנוסף הוא הפחתת שיעורי המס, שזה כמובן הולך עם אותה הפחתה יחסית בהוצאה ציבורית.

קובי הבר: השקעה בהון אנושי והון פיזי: בהון פיזי בשנתיים האחרונות וגם ב- 2006 הממשלה נוקטת צעדים משמעותיים בתחום.

קובי הבר: מתוכנית הרכבת יש ההשקעות החוץ-תקציביות: בניית נמל הכרמל, מבחינת שדות התעופה מצבנו בסדר אחרי נתב"ג 2000; מבחינת הגז הטבעי אישרתם פנייה על קו הגז הדרומי, גם את השלמת הקו הימי וגם החי"ת - אשדוד, גזר, צפית, אשקלון.

קובי הבר: עכשיו אנחנו מקדמים את הקו הדרומי מאשקלון דרך באר שבע, כמובן אזור התעשייה בדרך, רמת חובב, אזור התעשייה דימונה, רותם, לכיוון המלונות ומפעלי ים המלח.

קובי הבר: אלה יתרונות אדירים למשק.

קובי הבר: אחרי שהושלמה העסקה עם מצרים, הנחת הצינור.

קובי הבר: תשואה פנטסטית בפרוייקט הזה, מאוד רוצים לדחוף אותו.

ניסן סלומינסקי: הרכבת מתקדמת?

קובי הבר: כן.

קובי הבר: בחלק מהדברים יש בעיות סטטוטוריות, בחלק מהמקומות צריך לעשות עדכונים לתוכנית.

קובי הבר: יש גידול ניכר במספר הנוסעים, יש פרויקטים של הכפלת המסילה.

קובי הבר: יש ציוד נייד – קרונות וקטרים שמגיעים.

ניסן סלומינסקי: הרעיון היה שיגיעו מדימונה לתל אביב ב-40 דקות.

קובי הבר: קו באר-שבע-תל-אביב עובד מבחינת הכפלת המסילה.

קובי הבר: אבל הקו של אשקלון-נתיבות-שדרות-אופקים-באר שבע ,בימים אלה גומר התהליך הסטטוטורי שלו.

קובי הבר: היו שם הרבה בעיות, הייתה התערבות מאוד פרטנית שלנו בגלל עיכובים.

קובי הבר: כמו שרצו להכניס חלק מהרכבת כרכבת תחתית למע"ר של נתיבות.

קובי הבר: לקח לנו זמן להסביר לוועדות התכנון שזה גם 250 מיליון שקל ההתחלה וגם עיכוב של שנתיים בפרוייקט.

קובי הבר: בהשקעות בהון פיזי נוביל ב-2006 תוכנית רב שנתית לכבישים בהקף שמתקרב ל-19 מיליארד שקל, שלא כולו כסף חדש.

דני יתום: כמה שנתית?

קובי הבר: זה ילך ויבנה את עצמו ב-6 השנים הקרובות.

דני יתום: 6 שנים מ- 2006?

קובי הבר: 6 שנים כי זה מימון שנפרס מ-2006 עד 2011, 19 מיליארד שקל הרשאה להתחייב, חלקו קיים בבסיס, לא כבישי אגרה.

אברהם-בייגה שוחט: כולל PFI?

קובי הבר: לא.

קובי הבר: היחיד שיש בו PFI זה כביש 531, שהוא 75% תקציבי, רק 25% בגלל האחזקה.

קובי הבר: חשיבות התוכנית זה לא ההיקף שלה , אלא שאנחנו עושים פה פעם ראשונה תכנון רב שנתי לפי הצרכים מכביש 90 בצפון- -

חיים כץ: פעם ראשונה ב-2005?

חיים כץ: כל שנה עושים תוכנית רב-שנתית, רק לא מיישמים.

קובי הבר: מעולם לא הייתה תוכנית רב-שנתית במע"ץ.

חיים כץ: אתם טובים בדיבורים, הגיע הזמן שתיישמו.

קובי הבר: חשיבות התוכנית היא בתכנון רב שנתי של חמש שנים, רואים מתי הפרוייקט מתחיל, מתי מסתיים.

קובי הבר: שנתיים לא יצא שום כביש חדש, כי גמרנו את כל הכבישים שהתחילו בעבר.

קובי הבר: זו חוכמה קטנה להתחיל 2 קילומטר כביש ולהחזיק שנתיים חצי פתוח חצי סגור בלי לגמור את הפרויקט.

חיים כץ: 444 - היה 30 מטר מכל צד, אתם לא מסיימים שנתיים, ונהרגו שם כבר הרבה אנשים.

חיים כץ: הוצאנו מכתבים לסלמן, למשרד התחבורה.

חיים כץ: 30 מטר בכל קצה.

חיים כץ: זה כביש המחצבות.

חיים כץ: בכל קצה 30 מטר לא גומרים כבר שנה.

חיים כץ: כבר הוציאו מכתבים, אז מה אתה מספר סיפורים?

חיים כץ: הכביש סלול, 30 מטר בכל כיוון - סגרו עם זה כבר שנה.

חיים כץ: הוצאנו עשרות מכתבים, למשרד התחבורה וכולם, ואתה מספר סיפורים.

קובי הבר: בהשקעות פיזיות יש קפיצת מדרגה - גם רכבת, כבישים, גז טבעי, תחום הנמלים.

קובי הבר: אם תושלם התוכנית עד 2010 - יחסית עשינו קפיצת מדרגה ומציבים עצמנו יותר גבוה.

קובי הבר: לגבי הון אנושי – אני לא רוצה להיכנס לוועדת דברת, הממשלה אישרה את עקרונות דוח דברת כאחד האמצעים לשיפור ההון האנושי.

קובי הבר: צריך לראות איך מיישמים את מערכת השיפורים בתחום החינוך בישראל, כי זאת בעיה של כולנו.

קובי הבר: צריך לעשות פה הרבה דברים.

משה גפני: היה דיון בוועדת החינוך על דוח דברת, והמנכ"לית אמרה שאמרתם שתעבירו 1.2 מיליארד והעברתם רק 140 מיליון.

קובי הבר: כל סיכום תקציבי עם משרד החינוך תוקצב.

קובי הבר: את זה אפשר לבדוק.

יעקב ליצמן: זה שלא עושים את דברת זה לא בגלל כסף.

קובי הבר: אני לא רוצה להיכנס לדברת.

קובי הבר: עידוד התחרות וההפרטות - יש המשך התוכנית שלנו.

אברהם-בייגה שוחט: חברת חשמל והנמלים.

אברהם-בייגה שוחט: איזה תחרות יש בנמלים?

חיים כץ: קיבל איל גבאי בהפרטת "אל על" היו - - לא הסכים לקחת.

קובי הבר: בהנפקה של תעשייה אווירית נעבוד לפי הספר, יהיה מכרז מסודר.

חיים כץ: אם איל גבאי לא היה מפריע לנהל, היינו מייצאים ב-7 מיליארד דולר.

קובי הבר: את הנפקת תעשייה אווירית נעשה מסודר עם מכרז.

קובי הבר: עידוד התחרות: מהמשך הוצאת קווי תחבורה ציבורית החוצה, אתם יודעים אילו דברים טובים קורים בדבר הזה, מהשלמה של ניידות המספרים, כולל בנושא הנמלים.

קובי הבר: תזמינו מנכ"ל חברת חיפה או את היושב ראש, תראו איזה דברים טובים קורים בנמל, כולל הבאת שתי חברות סיניות – מספר 3 ו- 7 בעולם – כי הוא הצליח להתחייב על סלוטים עם שעות, מה שלעולם הוא לא יכול היה לעשות: היום הוא הבטיח להם רציף של שעת הגעה, שעת פריקה.

קובי הבר: היום הולכים שם למהלכים בהסכמה עם העובדים, אפשר לשבח מאוד את מה עושים העובדים ורואים תוצאות מאוד יפות.

אברהם-בייגה שוחט: האם במשק הישראלי נוצרה תחרות בין הנמלים?

קובי הבר: כו.

אברהם-בייגה שוחט: כי לי אמרו שלא, אבל אם אתה אומר כן, אני שמח.

חיים כץ: גם לי אמרו שלא.

קובי הבר: תראו המאבק שיש, מאיפה תהיה החלוקה של הפידרים, לאן יגיעו אוניות קטנות וגדולות, מה קורה בתחום המרכז הלוביסטי.

קובי הבר: תבדקו את המספרים.

אברהם-בייגה שוחט: הורדתם תעריפים?

אברהם-בייגה שוחט: התחייבתם להוריד.

קובי הבר: התחייבנו לשני דברים בתהליך הרפורמה: ראשית, שב-2005 התעריפים שהיו הם המרביים כי היו חששות בגלל הסדרים כאלה ואחרים; שנית, שב-2006 יהיה שינוי בתעריפים.

קובי הבר: כבר היום קרה משהו טוב אחד: זמן ההמתנה הלך ופחת בעיקר בחיפה - -

חיים אורון: בגלל שקט תעשייתי, שאתם בכוח ערערתם אותו.

חיים אורון: אתה פתרת את זה, הבוס שלך שיגע את המשק שנתיים.

קובי הבר: המשימה הבאה ביעדים: ייעול השירות הציבורי ושיפור השירותים לאזרח.

קובי הבר: זה פק"ל קבע לעובד באוצר, ויש הרבה מה לעשות מהמשך פעולות של מיקור חוץ, צמצום כוח אדם איפה שאפשר, ממשל זמין .

קובי הבר: החלק הרביעי ביעדים שלנו הוא ייעול מהלכי רגולציה.

קובי הבר: כשמדברים על רגולציה, אתם מסתכלים על שוק ההון, אבל אני מסתכל על דברים נוספים - ממשק המים: בחוק ההסדרים יהיה נושא הקמת רשות מים, יש שקף המציג אבסורד בתחום הזה, איך מדינת ישראל מנהלת משק המים עם עשרה רגולטורים שונים, ואז אי אפשר לקדם.

קובי הבר: בהשקעות הפיזיות מוסיפים משאבים למה ששייך לתחום הקולחין, הגדלת ההשקעה במתקני טיהור, בהולכה, גם בתחום המט"ש – שיפור לרמה שלישונית, מה שהופך את המים לשפירים, כדי לתת פתרונות לחקלאות.

קובי הבר: תקציב 2006 – צד ההוצאות: תקציב מקורי 211.6 מיליארד שקל כולל התנתקות , שגובתה בחקיקה.

קובי הבר: זה בלי תשלומי הקרן.

קובי הבר: זה כולל ב-211.6 את הרבית ואת ההוצאה המותנית בהכנסה.

קובי הבר: לא כולל אשראי.

קובי הבר: הגידול המותר של אחוז הוא 2.2 מיליארד שקל; סך הכול ההוצאה מותרת - 213.

קובי הבר: 6במונחי 2005.

קובי הבר: השקף מייצג את הכללים של עמידה בגרעון.

קובי הבר: על 211.

קובי הבר: 6 צריך לקחת הוצאה מותנית בהכנסה ואשראי.

קובי הבר: כשלוקחים חלק יחסי של הגידול, זה 2.2 מיליארד שקל.

אברהם-בייגה שוחט: הגידול נופל רק על הקטע הזה, או גם על הוצאה מותנית בהכנסה?

קובי הבר: בעיקר על זה.

קובי הבר: תקציב ההוצאה בלי קרן הוא כ-230 מיליארד שקל.

קובי הבר: על זה תוסיף 2.2 מיליארד שקל שזה גידול ההוצאה המותר ב-2006.

קובי הבר: אני מציג את התהליך שעשינו בממשלה לפני שבאנו אליכם.

קובי הבר: תהליך של טייס אוטומטי אתם מכירים - חקיקה, הסכמים.

קובי הבר: כדי לעמוד במגבלת ההוצאה שיכולנו לעשות היינו צריכים להפחית את הטייס האוטומטי ב-2.2.

קובי הבר: הטייס האוטומטי היה 216 מיליארד שקל.

קובי הבר: נוסף לכך הממשלה קיבלה החלטות על סדרי גודל של סדרי עדיפויות בהיקף של 1.1 מיליארד שקל.

חיים אורון: שני אלה במינוס.

חיים אורון: הטייס האוטומטי העלה לרמה מעבר לאחוז אחד, אתם מורידים 2.2 כדי לאזן.

חיים אורון: זה הפחתה.

יוסי גורדון: נכון.

קובי הבר: נסביר את המתודולוגיה.

חיים אורון: זה ברור עכשיו.

קובי הבר: נאלצנו להפחית את הגידול בתקציב ב-3.3 מיליארד שקל.

קובי הבר: זאת אומרת, אם היינו לוקחים סדרי עדיפויות וטייס אוטומטי במלואו, בלי עולם של מגבלות, התקציב היה צריך לגדול לא ב-2.2 אלא ב- 5.5.

קובי הבר: כדי לעמוד במגבלת ההוצאה של 2.2, הפחתנו את הגידול בתקציב ב- 3.3 מיליארד שקל.

יוסי גורדון: זה נמוך יחסית לשנים קודמות.

קובי הבר: בדרך כלל בשנים קודמות היה 6-7 מיליארד שקל.

קובי הבר: איך קרה התהליך?

קובי הבר: בזכות זה שנעצרו הגידולים האוטומטיים המטורפים שהיו.

קובי הבר: אם היינו בקצב גידול של 12% הבטחת הכנסה בשנה, זה נעצר, ויש עוד סעיפים כאלה; אם פעם היינו צריכים 2-3 מיליארד שקל בריבית, השנה לא היינו צריכים להוסיף, אפילו הפחתנו.

רוני בריזון: זה הסעיף שממנו תמיד לוקחים, תקטינו אותו בהתחלה, לא יהיה מאיפה לקחת.

משה גפני: אתה מסכים עם מה שהוא אומר, שלא תהיה רזרבה?

משה גפני: כי אם לא תשמור 700 מיליון לבריזון אין לך תקציב.

רוני בריזון: זה נכון, ובלבד שלא תהיה אגורה אחת נוספת על ה- 420 מיליון של הישיבות.

קובי הבר: גם חבר הכנסת בריזון יודע שהוא אמר זאת בבדיחות הדעת, אין קניפלים ואין רזרבות.

ניסן סלומינסקי: בוודאי, זה רק טעויות בחישוב כל פעם.

קובי הבר: בצד ההכנסות, במהלך המסים ביוני, אמרנו שאם הצמיחה תהיה סביב 4%, ואם שומרים על מגבלת ההוצאה, לא נצטרך לעשות מהלכים בצד המסים כמו הרחבת בסיס או ביטולי פטורים.

קובי הבר: אנחנו עומדים בזה.

קובי הבר: את 2005 נגמור בביצוע הכנסות מלא, כנראה, סביב 162 מיליארד שקל במסים, גם בהכנסות אחרות.

קובי הבר: מצבנו בסדר.

דני יתום: מה עם הוצאות?

יעקב ליצמן: יש תת-ביצוע, לדעתי.

קובי הבר: בצד ההכנסות אנחנו מעריכים שנהיה סביב 100%.

קובי הבר: בצד ההוצאה, אנחנו לפי התוואי של השנה שעברה היה סביב 98%-99%, תלוי מאוד מה יהיה קצב הביצוע בהינתקות.

קובי הבר: בחודש האחרון, בספטמבר, יצא לנו כ- 600 מיליון שקל רק על הסעיף הזה.

קובי הבר: לכן אישרתם פנייה של 1.5 מיליארד לפני שבוע.

קובי הבר: אם הביצוע יהיה כפי שאנחנו חוזים, אנחנו מניחים שנגיע לביצוע מלא.

קובי הבר: אבל אנחנו 3.5 חודשים לפני סוף השנה.

קובי הבר: הרבה תלוי במשרדים.

קובי הבר: מבחינתנו במשרד האוצר השלמנו את העברת העודפים בסיועכם, החודש הגיעו הפניות של השלמת כל העודפים.

אברהם-בייגה שוחט: 25% זה השלמה?

קובי הבר: כן.

קובי הבר: 25% זה ההשלמה.

קובי הבר: העברנו הכסף שהיינו חייבים גם למערכת הביטחון, וגם להינתקות נעביר.

קובי הבר: העברתי לוועדת הכספים.

קובי הבר: מבחינת התחייבויות למשרדים - עמדנו.

קובי הבר: עכשיו זה תלוי כי יש אינטרס שהמשרדים יבצעו מה שעומד לרשותם.

קובי הבר: ברגע שתקצבתי לו את הכסף, שיבצע מה ששמנו לו שם.

קובי הבר: אני אומר את זה באחריות, גם אם מישהו חשב אחרת, זה ממש לא כך.

קובי הבר: לכן אני לא יודע אם זה יסתיים ב-99% או ב- 98% או 100% ביצוע.

קובי הבר: מוקדם מדי לדעת.

קובי הבר: אבל אני מתחייב שנעמוד השנה ביעד הגירעון - 3.4%, ובשנה הבאה 3%.

חיים אורון: איפה ההינתקות, היא מעבר ל-3%?

קובי הבר: בתוך התקציב.

אברהם-בייגה שוחט: לקחו את התקציב המקומי 94, הוספנו את ההתנתקות, והשנה הכניסו את זה בעדכון יחד עם זה.

אברהם-בייגה שוחט: זה בתוך הבסיס.

אברהם-בייגה שוחט: אחרת התקציב היה יותר קטן ב-1.5 מיליארד.

קובי הבר: בשנה הבאה יש בתוך התקציב 2.2 מיליארד שקל להינתקות בבסיס.

קובי הבר: אני מזכיר לכם, כי העברתם את ההינתקות לפני שאושר התקציב.

קובי הבר: גם בשנה שעברה זה נכס.

קובי הבר: כי התקציב אושר ב-27 במרץ.

חיים כץ: הוא רוצה להכין להינתקות הבאה.

חיים אורון: אחרי אתמול, ששרון ניצח, אני הרבה יותר רגוע.

חיים אורון: יש מי שדואג להתנתקויות.

אברהם-בייגה שוחט: אמר ביבי: "ההכרעה בין ליכוד או בין מרצ".

אברהם-בייגה שוחט: הכריעו בעד מרצ.

קובי הבר: עוד מעט יש התייחסות להינתקות.

קובי הבר: בסדרי העדיפויות שהממשלה אישרה במסגרת התקציב יש כמה דברים שצריך להביא בחשבון: ביטחון אישי – הרוב המכריע זה המשטרה והשב"ס.

קובי הבר: המשטרה קיבלה תוספת שמתקרב ל-450 מיליון שקל.

רוני בריזון: באחוזים יחסית לתקציב.

קובי הבר: זה 8% מהתקציב שלהם שהוא 6.5 מיליארד שקל.

קובי הבר: נקודת המוצא היא שבחלק מהדברים היו כמה משברים שצריך לטפל.

קובי הבר: הייתה תוכנית הבראה שהמשטרה הלכה איתנו, ועליה הוספנו עוד דברים.

קובי הבר: שנים לא הייתה קפיצת מדרגה כזאת במשטרה.

רוני בריזון: זה אומר שהם גם יכולים להגדיל תקני כוח אדם?

קובי הבר: כן.

קובי הבר: אסור להיחפז, אם שוב יגדילו כמויות בלי לדאוג לבסיס טכנולוגי-פיזי, לא עשינו כלום.

קובי הבר: כי שוטר בלי מכונית, בלי מכשיר קשר, בלי יכולת האזנה, בלי מערכת מחשוב, לא יכול לתרום הרבה.

משה גפני: אמרת שהתקבלו שוטרים נוספים למשטרה, אני לא יודע על שוטר אחד שהתקבל למשטרה בשנתיים האחרונות.

קובי הבר: הייתה תוספת של כ-600 או 500 בתקנים של שוטרים לקראת ההתנתקות, פלוס קיצוץ שהיה צריך להיות.

קובי הבר: השארנו אותם על הרמה הגבוהה.

קובי הבר: זאת אומרת שהתוספת החד-פעמית נכנסה לבסיס אצלם.

קובי הבר: המשמעות היא שיש להם יותר שוטרים כי את השוטרים האלה הם גייסו אותם לכמה חודשים ספורים, אלה חבר'ה שהשתחררו בעיקר במג"ב, ועכשיו הם ייקלטו.

קובי הבר: התקנים נשארו כדי לקלוט שוטרים.

קובי הבר: יש קפיצת מדרגה במשטרה.

קובי הבר: גם בשב"ס יש תוספת של כ- 980 מקומות, יש תוספת לסל הבריאות של 220 מיליון שקל- -

חיים אורון: מה שהיה בבסיס לפני שנה.

קובי הבר: 350 נשארו לבסיס.

קובי הבר: ה-350 מיליון שהיו בשנה שעברה נכנסו לבסיס.

קובי הבר: 220 זה תוספת טכנולוגיות, זה מעבר לדמוגרפיה.

קובי הבר: זה לא סל שירותי בריאות, זאת תוספת טכנולוגיה.

קובי הבר: לשאר הדברים יש.

קובי הבר: אומר כהערה מקדימה - גם פה צריך את הפרופורציה המתאימה.

קובי הבר: חוכמה גדולה להוסיף במקומות אחרים כאשר בא על חשבון דברים אחרים.

קובי הבר: כאשר עשינו קפיצת מדרגה של 350 ו-220 - -

אברהם-בייגה שוחט: כיסה גירעון של שלוש שנים אחורה.

קובי הבר: - - סל הבריאות של מדינת ישראל איכותי מאוד, גם בהשוואה בין-לאומי.

יעקב ליצמן: הייתי שמח לראות שקף של סל התרופות בעשר השנים האחרונות.

קובי הבר: אני אשמח להראות, כי המספרים שם רק הלכו ועלו.

אהוד רצאבי: 220 זה מעבר לסיכום שהיה בסוף 2005?

קובי הבר: בבריאות עובד כך, כי כשנתת משהו בסל אתה לא מוציא.

קובי הבר: כיתות לימוד: יש תוספת של 100 מיליון שקל ועוד 200 מיליון על הבסיס.

קובי הבר: הפיס נתנו עוד 180 מיליון שקל.

קובי הבר: במסגרת ההיתרים היה הסדר אתם שאם יש עודף הכנסות הוא הולך לכיתות לימוד.

אברהם-בייגה שוחט: זה כישלון ושערורייה מתמשכת זה 3 שנים; מספר הכיתות הוא חצי ממה שהיו צריכים לבנות.

משה גפני: פחות מחצי.

יעקב ליצמן: מהי החלוקה בין כיתות ליהודים ולא יהודים?

יעקב ליצמן: כי האוצר בא לאפליה מתקנת למגזר הבדואי - 250 כיתות .

יעקב ליצמן: איפה היהודים?

חיים אורון: במגזר הבדואי בכלל אין כיתות.

אברהם-בייגה שוחט: כמה יגיע לכיתות.

קובי הבר: יש 500 בבסיס ועוד 200 שהוספנו ועוד מפעל הפיס שאנחנו צריכים להגיע אתו להסדר חדש, וכך מגיעים ל-1,300 כיתות.

אברהם-בייגה שוחט: אחרי שלפני שנתיים היה פחות, כל הדיבורים של סילבן שלום ולימור לבנת על 2,500 כיתות כל שנה, לא יצא מזה שום דבר, אפס אחד מוחלט.

משה גפני: נכון מאוד.

חיים אורון: בגלל זה אנחנו מחליפים אותם.

קובי הבר: מגזרי מיעוטים: הממשלה קיבלה החלטה להקצות 175 מיליון שקל מתוקצבים לתוכנית רב שנתית להקצאה למגזרי המיעוטים.

יעקב ליצמן: מי זה מיעוטים?

יעקב ליצמן: לא החרדים?

קובי הבר: צריך לראות מה התוכנית שמתגבשת.

קובי הבר: לא ניכנס לפה.

יעקב ליצמן: יש מושג כזה שנותנים כסף, לא יודעים עבור מה, לא יודעים למי, אבל יש כסף.

קובי הבר: 3.2 או 3.4 בוודאות יצאו.

קובי הבר: משרד ראש הממשלה ישמח לתת לך תשובה מדויקת.

משה גפני: הכסף למגזרי המיעוטים זה גם לבניית כיתות או לדברים אחרים?

קובי הבר: אין תוכנית מגובשת.

משה גפני: זה יכול להיות גם בניית כיתות כי אז זה בסעיף הקודם שכבר אמרת אותו.

משה גפני: זה הסעיף הקודם.

קובי הבר: התוכנית טרם גובשה.

משה גפני: אבל זה יכול להיות כיתות.

קובי הבר: זה יכול להיות הכול, כי התוכנית היא באחריות מנכ"ל משרד ראש הממשלה, והיא טרם גובשה, אז הכול יכול להיות.

יעקב ליצמן: גם אנחנו נבקש חלק מזה.

חיים כץ: אני מקווה שרוני בריזון יאשר.

קובי הבר: תשתית תחבורתית: יש תוספת של חצי מיליארד שקל לכבישים כדי לממש תוכנית רב-שנתית שאנחנו כן עושים אותה.

קובי הבר: אף פעם לא היה דבר כזה.

קובי הבר: יש הבדל גדול כשחברת מע"ץ החדשה – החברה הלאומית לדרכים, שיש לה הרשאה להתחייב לעשות תוכנית עבודה חמש שנתית עם ראייה כוללת איפה צריך ואיפה לא בלי לחצים כאלה או אחרים להתחיל ולסגור פרוייקט, עם גיבוי תקציבי לכל התוכנית.

קובי הבר: זאת מהפכה.

קובי הבר: יודע את זה לפחות מי שהיה שר האוצר - לא היו דברים כאלה.

קובי הבר: היו שנים שהיו פיקים שהוסיפו תשתיות, וזה חשוב, אבל לא הייתה עבודה מסודרת.

קובי הבר: עכשיו נכנסים לאותה עבודה מסודרת.

קובי הבר: השקעות בנגב - -

יעקב ליצמן: עוד פעם בדואים, עוד פעם כיתות, השקעות.

יעקב ליצמן: אני מפרגן להם, אני רוצה לקבל בדיוק כמו הבדואים.

חיים כץ: תתפקד למפלגת העבודה ותקבל.

קובי הבר: ההשקעה בנגב מאוד מהותית לתקציב.

קובי הבר: הערת אזהרה: תוך כדי דיוני התקציב הייתה כוונה לתקצב 350 מיליוני שקלים.

קובי הבר: חלק מתהליך ההסטות – כי הוויתורים - כמו שמעבירים תקציבים בממשלה, הקטנה של קיצוץ בביטחון, 350 מיליון שקל של הנגב העברנו להוצאה מותנית בהכנסה כי הייתה הנחה שיגיע סיוע אמריקאי.

אברהם-בייגה שוחט: אם האמריקאים לא יהיו, לא יהיה?

קובי הבר: אלא אם הממשלה תחליט שעושה שינוי בסדרי עדיפויות.

קריאות: - - -

קובי הבר: אין פה חשיבות, אין פה מספור זה ראשון וזה אחרון, אמרתי בכל אחד את המספרים.

קובי הבר: לגבי הנגב, אמרתי שזה מתוקצב בהוצאה מותנית בהכנסה.

קובי הבר: מועצות דתיות: אישרנו את הבסיס, העמדנו על 140 מיליון שקל, כמו שהיה מתוקן אחר כך.

קובי הבר: חלק ממשלה מ-85 ל-140 מיליון שקל.

קובי הבר: ניסן כבר לא יצטרך לבקש בדרישות הקואליציונית.

ניסן סלומינסקי: לא מגיע לשטח.

אברהם-בייגה שוחט: לא אמרת מילה על מענקים לרשויות מקומיות.

קובי הבר: תקצבנו 70 מיליון שקל לתוכניות ההבראה במועצות מקומיות.

קובי הבר: שלטון מקומי: אנחנו בדין ודברים לגבי תקציב 2006, כרגע הנושא לא סגור.

אברהם-בייגה שוחט: מה כתוב בתקציב?

קובי הבר: מה שהיה ב-2005 בניכוי הפלטים, יש שם פער של כ- 300 מיליון שקל בינינו לביניהם.

אברהם-בייגה שוחט: כמה מענקים?

קובי הבר: 3 מיליארד מענקים.

קובי הבר: בתוכניות הבראה יש כרגע חצי מיליארד שקל של ה- 1.5 מיליארד, אבל כן יודעים שבתוכניות ההבראה נצטרך לעשות עדכון.

אברהם-בייגה שוחט: גם במענק תצטרך להגדיל.

קובי הבר: הפער בתקציב שיש בין מה שהתחלנו השנה לבין מה שרשום בספר התקציב הוא כ- 300-350 מיליון שקל.

קובי הבר: כרגע אנחנו יושבים אתם כדי להגיע להסכמות עם משרד הפנים ועם השלטון המקומי.

קובי הבר: תיירות – תקצבנו סדרי עדיפויות, תוספת למשרד התיירות.

קובי הבר: אנחנו חושבים שמשרד התיירות הוא מנוע צמיחה מאוד חשוב.

יעקב ליצמן: חוץ מזה שהוא חבר של אולמרט.

קובי הבר: הסיכום עם משרד התיירות היה לפני ששר האוצר הנוכחי התמנה.

קובי הבר: שר האוצר הקודם חשב שזה מנוע צמיחה מאוד חשוב, גם ב-2005 קיבלו תוספת.

קובי הבר: בתיירות אין שום פוליטיקה, ולא חשוב מי השר.

קובי הבר: עידוד עלייה: שלושה פרויקטים שהממשלה החליטה לחזק: תגלית – הוספנו עוד 10 מיליון דולר, והמשמעות היא כמעט הכפלת ההיקף של הפרויקט לעומת 2005.

אברהם-בייגה שוחט: זה היה בהתחייבות שניתנה כאשר תגלית הוקמה.

קובי הבר: ההסכם נגמר כבר לפני שנתיים, זה מעבר להסכם.

אברהם-בייגה שוחט: - - -

קובי הבר: ב- 99' התחיל ההסכם.

קובי הבר: נפש בנפש זה פרויקט של הבאה ישירה של עולים, שהמדינה מסבסדת חלק ממנו.

קובי הבר: כאלף דולר לכל עולה.

קובי הבר: פרוייקט מסע – הבאת בני נוער יהודים שבאים לתקופה יותר ארוכה.

קובי הבר: תגלית - 10-12 יום.

קובי הבר: מסע מביא אותם ללימודים של חצי שנה-שנה במדינת ישראל, הפרויקט יתוקצב כבר בשנה הבאה ב-100 מיליון שקל.

קובי הבר: הסוכנות מפעילה ומשתתפת ב-50%.

משה גפני: מי מפעיל נפש בנפש?

קובי הבר: גורמים פרטיים.

קובי הבר: תורמים פרטיים שעושים מבצעים של הבאת עולים, עמותה.

קובי הבר: תגלית - אתם יודעים מי עושה.

קובי הבר: לקליטת פלאשמורה הוספנו 200 מיליון שקל לתקציב.

אברהם-בייגה שוחט: באיזה קצב?

קובי הבר: כרגע הקצב עומד על 300 לחודש.

קובי הבר: יש החלטת ממשלה בהנחיית ראש הממשלה להכפיל הקצב.

קובי הבר: ה-200 לא יספיקו, נצטרך עוד.

קובי הבר: מה שמעכב את ביצוע ההנחיה זה שטרם הגיעו להסכם עם ממשלת אתיופיה על קצב ההכפלה.

רוני בריזון: כמה יש?

אברהם-בייגה שוחט: תמיד יש שם 20 אלף.

אברהם-בייגה שוחט: קבוע.

ניסן סלומינסקי: לא כולל עשרת השבטים שהם בדרך לפה.

*קובי הבר: עידוד יציאה לעבודה: יש תוספת כסף של כ-120 מיליון שקל לסבסוד מעונות יום, צהרונים, הרחבת ההיצע והעמקת הסבסוד, דברים שקשורים להכשרה מקצועית.

*קובי הבר: זה מתקרב ל-120 מיליון שקל, כ- 116 מיליון.

*קובי הבר: המדען הראשי: בשנה שעברה הגענו לסיכום רב-שנתי על תקציב המדען הראשי.

*קובי הבר: הדלתא בין מה שהיה ב-2005 ל-2006 קרוב ל- 100 מיליון שקל.

*קובי הבר: התקציב שלו יעמוד על ברוטו של 1.6-1.7 מיליון.

אברהם-בייגה שוחט: מרגישים שאולמרט נהיה שר האוצר.

קובי הבר: הסיכום הזה היה כאשר אולמרט היה שר התמ"ת, ושר האוצר הקודם נתן ברכתו.

קריאה: עכשיו הוא יוריד את זה.

קובי הבר: יכול להיות, עכשיו כשהוא הצליח לקצץ שם.

קובי הבר: לחיזוק ירושלים יש שתי תוכניות: תוכנית של כ- 50 מיליון שקל לחיזוק אגן העיר העתיקה והר הזיתים; ו- 20 מיליון שקל לפעולות חיזוק מרכז העיר.

אברהם-בייגה שוחט: האומן 17.

משה גפני: למה אתם קוראים לזה סדרי העדיפויות?

משה גפני: זה חלק מהתקציב בשנה שעברה.

משה גפני: תגלית למשל, זה סדר עדיפות?

קובי הבר: תגלית היה קיים בשנה שעברה ברמה של 10 מיליון דולר השתתפות הממשלה, בשנה הבאה יהיה 20 מיליון, תוספת של 10 מיליון זה סדר עדיפות.

משה גפני: כלומר הם עושים ונותנים לזה כסף נוסף.

קובי הבר: בדיוק.

סמדר אלחנני: אתה לא אומר מי הופך להיות פחות עדיף, אתה אומר רק מי הופך להיות בסדר עדיפויות גדול יותר.

קובי הבר: כדי להבין את הקונטקסט של הישיבה: היתה בקשה של יושב ראש הוועדה בהסכמתנו לתת פירוט מוקדם של תקציב 2006.

קובי הבר: אני משתדל לתת אותו כמה שיותר רחב.

יעקב ליצמן: אם יהיה תקציב.

דני יתום: מה יהיה עם תקציב הביטחון ב- 2006?

קובי הבר: יש קיצוץ מסוים של כ- 650 מיליון שקל בשנה.

משה גפני: זאת אומרת שאם לא הייתם נותנים עדיפות לעידוד יציאה לעבודה לא הייתם נותנים לעידוד יציאה לעבודה.

קובי הבר: היינו עושים פחות בתחום הזה.

קובי הבר: התנתקות – אנחנו עומדים על כ- 8.5 מיליארד שקל- -

יעקב ליצמן: זה דיון נפרד.

קובי הבר: בתקציבי השקעה בתשתיות יש גידול בשלוש השנים האחרונות עם קפיצת מדרגה ב-2006.

קובי הבר: אני סופר רק את הכסף התקציבי, לא השקעות של חברת חשמל או חברת הנמלים.

יוסי גורדון: הרוב תחבורה.

קובי הבר: לא הצגנו את הנושא של שינויים מבניים.

קובי הבר: מתי שתבקשו, אשמח לבוא.

יעקב ליצמן: המשך יבוא.

יעקב ליצמן: נעשה דיון נוסף.

יעקב ליצמן: בין ראש השנה ליום כיפור נעשה דיון נוסף עם קובי, וניתן לחברי הכנסת לדבר.

יעקב ליצמן: תודה רבה.

אהוד רצאבי: בדברי הרקע דיברת על הפחתות מיסוי.

אהוד רצאבי: זה מעבר לרפורמות שכבר דובר עליהן או יש דברים נוספים?

קובי הבר: אמרתי שאנחנו לא נביא הפחתת מסים חדשה, כי עשינו מהלך רב שנתי שתואם את המציאות הפיסקלית שאנחנו ממליצים אז אין לנו בעיה.

אהוד רצאבי: בקיצור, זה אותן רפורמות שאנחנו עובדים עליהן.

אברהם-בייגה שוחט: זה לא סוד שבהתפטרות של ביבי, כאשר הוא הניח התקציב היו לאהוד אולמרט, ממלא מקום שר האוצר, מספר התבטאויות כולל סיור כדי לראות העוני מקרוב.

אברהם-בייגה שוחט: הוא אפילו גרר את כל ראשי אגף תקציבים ואת הנהלת האוצר לשם.

אברהם-בייגה שוחט: אני שואל, האם מאז שהונח התקציב בידי ביבי, ולאחר מכן הממשלה אישרה את התקציב, טרם האישור או לאחר מכן, נעשה איזשהו שינוי בפרמטרים הראשיים של התקציב בעקבות הצהרותיו של ממלא מקום שר האוצר, שנעשתה שגיאה והתקציב צריך להיות יותר חברתי על כל מה שמשתמע, או שדבריו התייחסו ל-2007 שזה גם לגיטימי.

אברהם-בייגה שוחט: אני רוצה לדעת אם קרה משהו.

אברהם-בייגה שוחט: אני מעוניין לדעת.

איוב קרא: מה לגיטימי שב-2007, למה אי אפשר לעשות לגיטימי?

יעקב ליצמן: אני בטוח שיהיה שינוי בתקציב.

קובי הבר: שינויים יחידים בתקציב זה מה שקרה ביום ישיבת הממשלה.

קובי הבר: היה קיצוץ יותר קטן בתקציב.

קובי הבר: מה שהצגנו לכם מופיע פה.

קובי הבר: הייתה הבהרה ברורה של ממלא מקום שר האוצר שהפרמטרים הפיסקליים של 2006 לא ישונו ומסגרת ההוצאה לא תשופר.

קובי הבר: בשאר הדברים מתבצעות כרגע עבודות מטה במשרד.

אברהם-בייגה שוחט: כרגע פועלים לפי בסיס התקציב שהניח ביבי.

אברהם-בייגה שוחט: דובר על הקמת מועצה למלחמה בעוני בראשות ראש הממשלה או שר האוצר, המשנה לראש הממשלה – האם הרשות הוקמה, והאם יש לה תקציב?

אברהם-בייגה שוחט: היה פרסום רשמי של העניין.

קובי הבר: אני לא יודע.

בנימין אלון: כמה עלה הפרסום?

אברהם-בייגה שוחט: אמרו שיתנו 700 מיליון שקל למלחמה בעוני.

אברהם-בייגה שוחט: אני רוצה לדעת את מידת הרצינות של הממשלה.

אברהם-בייגה שוחט: אני רוצה שירד העוני.

דני יתום: יש לי שאלה ובקשה טכנית, אתחיל בבקשה הטכנית: אני מבקש שקובי יעביר לנו את כל השקפים, לא רק את אלה של החלק שהוא הראה, כולל החלק של ההצגה של עוד שבועיים.

דני יתום: תן לנו את ההצגה, רוצים ללמוד אותה לפני שנגיע לדיון הבא.

קובי הבר: אני בטוח שתשמח לשמוע יחד עם ההסברים.

דני יתום: אני מאוד אשמח, אבל אני מבקש, ואני מבקש שזאת תהיה הנחיה.

דני יתום: אין שום בעיה, חבל על תקציב משרד האוצר שיצטרכו לחתוך ההצגה באמצע וייתנו לנו רק חלק מהדפים וחלק רק בשבוע הבא.

דני יתום: דבר שני: מאז 2004 יש החלטת ממשלה על הקמת רשות לאומית לטיפול בעובדים זרים, לא משטרת הגירה.

דני יתום: מה קורה עם זה, האם זה מופיע בתוכנית העבודה של 2005?

קובי הבר: הממשלה קיבלה החלטה לדחות את ההקמה, כי נכון כרגע להשאיר את נושא האכיפה בידי המשטרה, מכיוון שהרשות הייתה אמורה לקום במשרד הפנים.

קובי הבר: כרגע יש יתרון מובהק לזה שיש סמכויות שוטר.

קובי הבר: אני לא מדבר על צד האכיפה.

דני יתום: זה כבר אחרי הדחייה.

דני יתום: הייתה החלטה, הייתה דחייה, ועכשיו הגענו לשלב המימוש.

קובי הבר: יותר נוח לנו לעבוד בצורה הזאת.

קובי הבר: היא יותר יעילה מהצורה השנייה כי חלק גדול ממה שעושה המשטרה זה לא מרדף אחרי עובד זר, אלא יש הרבה היבטים פליליים בתחום של חברות כוח אדם, הרמאויות שיש בזה.

קובי הבר: טוב שיש משטרה שעושה את זה.

יעקב ליצמן: קובי, תודה רבה.

יעקב ליצמן: נעשה הפסקה של חמש דקות.